ଭୁବନେଶ୍ୱର, ଅଗଷ୍ଟ ୨୩ (ଲୋକାଲ ୱାୟାର): ଭୁବନେଶ୍ୱରରେ ଥିବା ସରକାରୀ ଔଦ୍ୟୋଗିକ ପ୍ରଶିକ୍ଷଣ ସଂସ୍ଥାନ ଚାରିଟି ସ୍ମାର୍ଟ ପାଠ୍ୟକ୍ରମ ଛାତ୍ରମାନଙ୍କ ପାଇଁ ଆରମ୍ଭ କରିଛି ।
ଇଣ୍ଟରନେଟ ଅଫ ଥିଙ୍ଗସ୍ ବା ଆଇଓଟି ପାଠ୍ୟକ୍ରମ ଦ୍ୱାରା ନିଯୁକ୍ତି କ୍ଷେତ୍ରରେ ସୃଷ୍ଟି ହେଉଥିବା ନୂତନ ଚାକିରି ପାଇଁ ଛାତ୍ରଛାତ୍ରୀଙ୍କୁ ପ୍ରସ୍ତୁତ କରିବା ଏସବୁ ସ୍ମାର୍ଟ ପାଠ୍ୟକ୍ରମର ଉଦ୍ଦେଶ୍ୟ ।
ଆଇଓଟି ଏକ ପରସ୍ପର ସମ୍ବନ୍ଧିତ କଂପ୍ୟୁଟିଂ ଡିଭାଇସ, ଯାହା ଯାନ୍ତ୍ରିକ ଓ ଡିଜିଟାଲ ଯନ୍ତ୍ର, ପଦାର୍ଥ, ସ୍ୱତନ୍ତ୍ର ପରିଚୟ ଥିବା (ୟୁଆଇଡି) ଥିବା ପଶୁ କିମ୍ବା ମଣିଷଙ୍କୁ ଯୋଡ଼ିଥାଏ ।
ଏହାଦ୍ୱାରା କୌଣସି ନେଟୱର୍କରେ ଡାଟା ସ୍ଥାନାନ୍ତରଣ ବ୍ୟକ୍ତିରୁ ବ୍ୟକ୍ତି କିମ୍ବା ବ୍ୟକ୍ତିରୁ କଂପ୍ୟୁଟର ଯୋଗାଯୋଗ ବିନା ହୋଇ ପାରିଥାଏ ।
ଏହି ସ୍ମାର୍ଟ ବିଭାଗଗୁଡଡ଼କ ହେଲା- ଆଇଓଟି ଟେକ୍ନିସିଆନ ସ୍ମାର୍ଟ ଏଗ୍ରିକଲଚର, ଆଇଓଟି ଟେକ୍ନିସିଆନ ସ୍ମାର୍ଟ ସିଟି, ଆଇଓଟି ଟେକ୍ନିସିଆନ ସ୍ମାର୍ଟ ହେଲଥକେୟାର, ସ୍ମାର୍ଟ ଫୋନ ଟେକ୍ନିସିଆନ କମ୍ ଆପ୍ଲିକେସନ ଟେଷ୍ଟର ।
ପ୍ରତି ବିଭାଗରେ ୨୪ଟି ସିଟ୍ ରହିଛି । ଝିଅ, ଅନୁସୂଚିତ ଜାତି ଓ ଜନଜାତି ଓ ଦିବ୍ୟାଙ୍ଗ ପିଲାଙ୍କୁ ଏହି ଶିକ୍ଷା ବିନା ମୂଲ୍ୟରେ ପ୍ରଦାନ କରାଯିବ ।
ଆଇଟିଆଇ ଭୁବନେଶ୍ୱରର ଅଧ୍ୟକ୍ଷ ଜିତାମିତ୍ର ଶତପଥି କହିଛନ୍ତି, ଶିଳ୍ପ ଉପଯୋଗୀ କୋର୍ସରେ ଆଡମିଶନ ପାଇଁ ଯେକୌଣସି ଆଇଟିଆଇରେ ସର୍ବନିମ୍ନ ଶିକ୍ଷାଗତ ଯୋଗ୍ୟତା ଦଶମ ପାସ୍ ରହିଛି ।
ତେବେ ଏହି ସ୍ମାର୍ଟ କୋର୍ସଗୁଡ଼ିକ ସ୍ନାତକ କରିଥିବା ଛାତ୍ରଛାତ୍ରଙ୍କୁ ଉତ୍ତମ କ୍ୟାରିୟର ଗଢ଼ିବାରେ ସାହାଯ୍ୟ କରିବା ସହ ସେମାନଙ୍କୁ ସଫଳତାର ସହ ନିଜସ୍ୱ ଉଦ୍ୟୋଗ ଗଢ଼ିବା ପାଇଁ ପ୍ରୋତ୍ସାହନ ଯୋଗାଇବ ।
ଭୁବନେଶ୍ୱର ଟେକ୍ନିସିଆନ ସ୍ମାର୍ଟ ସିଟି ପ୍ରକଳ୍ପ ପ୍ରସ୍ତାବ ୨୦୧୬ରେ ଜାତୀୟ ଆହ୍ୱାନ ହୋଇଥିବା ବେଳେ ଏବେ ପ୍ରକଳ୍ପ କାର୍ଯ୍ୟ ତ୍ୱରାନ୍ୱିତ ହୋଇଛି । ରାଜଭବନ ନିକଟରେ ଥିବା ସରକାରୀ ଆଇଟିଆଇର ସ୍ମାର୍ଟ ବିଭାଗଗୁଡ଼ିକ ଛାତ୍ରଛାତ୍ରଙ୍କ ମଧ୍ୟରେ ବେଶ ଲୋକପ୍ରିୟ ହୋଇଛି ।
ଅଗ୍ରଣୀ ବିଦ୍ୟୁତ ସରଞ୍ଜାମ ଉତ୍ପାଦନକାରୀ ସଂସ୍ଥା ସ୍ନିଡର ଇଲେକ୍ଟ୍ରିକ ପକ୍ଷରୁ ଭୁବନେଶ୍ୱର ଆଇଟିଆଇର ଅଧ୍ୟକ୍ଷଙ୍କୁ କିଛି ଅଧ୍ୟାପକଙ୍କୁ ତାଲିମ ପ୍ରଦାନ କରି ଟ୍ରେନ ଦ ଟ୍ରେନର କାର୍ଯ୍ୟକ୍ରମ ପାଇଁ ପ୍ରସ୍ତାବ ପ୍ରଦାନ କରିଛି ।
ଆଇଓଟି ଟେକ୍ନିସିଆନ ସ୍ମାର୍ଟ ଏଗ୍ରିକଲଚର ପାଠ୍ୟକ୍ରମ ଦ୍ୱାରା ଛାତ୍ରଛାତ୍ରୀମାନେ କୃଷି କ୍ଷେତ୍ର ପାଇଁ ଉଦ୍ଦିଷ୍ଟ ନୂଆ ବିଚାରକୁ ବୁଝିବା ସହ ଆଇଓଟି, ରୋବୋଟିକ୍ସ, ଡ୍ରୋନ ଓ ଆର୍ଟିଫିସିଆଲ ଇଣ୍ଟେଲିଜେନ୍ସ ଭଳି ଜ୍ଞାନକୌଶଳ ବ୍ୟବହାର କରି କୃଷି ପରିଚାଳନା କରିପାରିବେ ।
ଆଇଓଟି ଟେକ୍ନିସିଆନ ସ୍ମାର୍ଟ ସିଟି ପାଠ୍ୟକ୍ରମ ଦ୍ୱାରା ସ୍ମାର୍ଟ ସିଟି ପରିଚାଳନା ଯେପରିକି ବିଭିନ୍ନ ସୂତ୍ରରୁ ମିଳୁଥିବା ଡାଟା ବିଶ୍ଲେଷଣ ଦ୍ୱାରା ସ୍ମାର୍ଟ ଟ୍ରାଫିକ ପରିଚାଳନା ଓ ଆଇଓଟି ଟୁଲ୍ ବ୍ୟବହାର କରି ଜଳ ଯୋଗାଣ ପରିଚାଳନା ଓ ନିରୀକ୍ଷଣ କରିପାରିବେ ।
ଆଇଓଟି ଟେକ୍ନିସିଆନ ସ୍ମାର୍ଟ ହେଲଥକେୟାର ପାଠ୍ୟକ୍ରମରେ ପୁରୁଣା ରୋଗ ପରିଚାଳନା ଓ ଆଇଓଟି ଡିଭାଇସ ବ୍ୟବହାର କରି ଶରୀରର ମାନଦଣ୍ଡ ଓ ସ୍ୱାସ୍ଥ୍ୟାବସ୍ଥା ଉପରେ ନଜର ରଖି ପ୍ରତିଷେଧକ ବ୍ୟବସ୍ଥା କରିବା ।
ଏହି ବିଭାଗର ଛାତ୍ରଛାତ୍ରୀ ପେସାଦାର ଚିକିତ୍ସକଙ୍କ ସହ ଆଇଓଟି ଡିଭାଇସ ସାହାଯ୍ୟରେ ଓ ତଥ୍ୟ ବିନିମୟ କରି ପ୍ରତିଷେଧକ ବ୍ୟବସ୍ଥା ସଂପର୍କରେ ଜାଣିପାରିବେ ।
ସ୍ମାର୍ଟ ଫୋନ ଟେକ୍ନିସିଆନ କମ୍ ଆପ୍ଲିକେସନ ଟେଷ୍ଟର ପାଠ୍ୟକ୍ରମ ଦ୍ୱାରା ବିଭିନ୍ନ ସଫ୍ଟୱେର ଆପ୍ଲିକେସନର ବ୍ୟବହାର ବିଶ୍ଳେଷଣ କରା ଯାଇପାରିବ ଓ ସ୍ମାର୍ଟ ଫୋନ ବ୍ୟବହାର କରି ବ୍ୟକ୍ତିଗତ ତଥ୍ୟ ଯାଞ୍ଚ କରା ଯାଇପାରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
